### Grozījumi likumā „Par iedzīvotāju ienākuma nodokli”

Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr., 2006 14., 22.nr.; 2007, 3.,12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; Latvijas Vēstnesis, 2010, 82., 131., 178., 206.nr.; Latvijas Vēstnesis, 2011, 99., 144., 157.nr.) šādus grozījumus:

1. 9.pantā:

papildināt pirmās daļas 7.punktu pēc vārdiem „no budžeta izmaksājamie (paredzēti budžeta apropriācijā) pabalsti” ar vārdiem „arī no citu Eiropas Savienības dalībvalstu vai Eiropas Ekonomikas zonu valstu budžeta izmaksātie pabalsti”.

papildināt pirmo daļu ar 34.1 punktu šādā redakcijā:

„341) ienākums no Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā atsavināta nekustamā īpašuma, ja šis ienākums no jauna tiek ieguldīts funkcionāli līdzīgā nekustamajā īpašumā 12 mēnešu laikā pēc sabiedrības vajadzībām nepieciešamā nekustamā īpašuma atsavināšanas. Ja nekustamo īpašumu Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā kompensē ar citu nekustamo īpašumu, atsavinot šādas kompensācijas veidā iegūto nekustamo īpašumu, par tā iegādes dienu uzskata dienu, kad zemesgrāmatā bija reģistrēts saskaņā ar Sabiedrības vajadzībām nepieciešamā nekustamā īpašuma atsavināšanas likumu atsavinātais nekustamais īpašums.”.

1. Papildināt 10.pantu ar septīto un astoto daļu šādā redakcijā:

„7.Ja saskaņā ar noslēgto dzīvības apdrošināšanas līgumu (ar līdzekļu uzkrāšanu) notiek daļēja uzkrājuma izmaksa, tad pēc daļēja uzkrājuma izmaksas veiktajiem apdrošināšanas prēmiju maksājumiem šā panta pirmās daļas 6.punkta nosacījumi netiek piemēroti.

8. Ja saskaņā ar dzīvības apdrošināšanas līgumu (ar līdzekļu uzkrāšanu) daļēja uzkrājuma izmaksa notiek pirms šā likuma 8.panta piektās daļas 1.punktā noteiktā piecu gadu darbības termiņa notecēšanas, tad papildus šā panta septītajā daļā noteiktajam, šā panta pirmās daļas 6.punkta nosacījumi netiek piemēroti pirms daļējā uzkrājuma izmaksas veiktajiem apdrošināšanas prēmiju maksājumiem.”.

1. 11.pantā:

izteikt divpadsmitās daļas pirmo teikumu šādā redakcijā:

„Ja maksātājam nerodas saimnieciskās darbības izdevumi vai tie ir nebūtiski, maksātājs, gūstot ienākumu no īpašuma (iznomājot vai izīrējot nekustamo īpašumu (arī pārdodot īres tiesības), nododot lietu tālāk apakšnomniekam vai apakšīrniekam, iznomājot kustamo mantu vai gūstot samaksu par dabas resursu izmantošanu vai izmantošanas aprobežojumiem), vai gūstot ienākumu no kustamas lietas atsavināšanas, kas atbilst tikai šā panta 1.3 daļas 2.punktam, var nereģistrēties Valsts ieņēmumu dienestā kā saimnieciskās darbības veicējs.”;

papildināt pantu ar septiņpadsmito daļu šādā redakcijā:

„17. Maksātāji, kas kārto grāmatvedības uzskaiti vienkāršā ieraksta sistēma un ir saņēmuši valsts atbalsta vai Eiropas Savienības atbalsta lauksaimniecībai un lauku attīstībai maksājumu avansus, kas atbilstoši atbalsta nosacījumiem piešķirti, lai kompensētu izdevumus, kas maksātājam faktiski radīsies šo maksājumu administrēšanai un izmaksai saimnieciskajā gadā, kas sākas taksācijas gada 1.jūlijā un beidzas pēctaksācijas gada 30.jūnijā, šīs summas ir tiesīgs iekļaut pēctaksācijas gada saimnieciskās darbības ieņēmumos.”.

1. 11.3 pantā:

izteikt otro daļu šādā redakcijā:

„2. Ja debitors ir fiziska persona un ir izpildīti šā panta pirmās daļas 1. un 2.punktā noteiktie nosacījumi, rezultātu samazina (negatīva rezultāta gadījumā — palielina) par zaudētā parāda summu pēc attiecīgā debitora – fiziskas personas bankrota procedūras pabeigšanas (ir tiesas lēmums par bankrota procedūras pabeigšanu).”;

papildināt pantu ar 2.1 un 2.2 daļu šādā redakcijā:

„2.1 Ja debitors ir juridiska persona un ir izpildīti šā panta pirmās daļas 1. un 2.punktā noteiktie nosacījumi, rezultātu samazina (negatīva rezultāta gadījumā — palielina) par zaudētā parāda summu, kas ir atzīta saskaņā ar kreditora prasījumu reģistru, kad debitoram ir pabeigts maksātnespējas process un par to ir pieņemts tiesas nolēmums.

2.2 Ja debitoram piemēroto tiesiskās aizsardzības procesu un tiesiskās aizsardzības procesa pasākumu plānā, kuru apstiprinājusi tiesa, ir paredzēta proporcionāla debitora pamatparāda, līgumsoda vai procentu dzēšana vai samazināšana, rezultātu samazina (negatīva rezultāta gadījumā — palielina) par attiecīgi samazināto vai dzēsto parāda summu.”’;

izteikt trešo daļu šādā redakcijā:

„3. Ja maksātājam (tā individuālajam uzņēmumam) norēķinu kontā atradās naudas summas brīdī, kad konta turētājam tiek pabeigts maksātnespējas process, maksātājs piemēro likuma „Par uzņēmumu ienākuma nodokli” 9.panta otro un trešo daļu.”

1. 11.7 pantā:

papildināt trešo daļu ar 3.punktu šādā redakcijā:

„3) lauksaimniecības zemes pārdevējs - maksātājs, atbilst vienam no turpmāk minētajiem kritērijiem:

1. persona, kas veic lauksaimniecisko darbību un atbilst šīs panta daļas 2.punktā noteiktajiem kritērijiem;
2. persona, kas pirms lauksaimnieciskās darbības pārtraukšanas, sasniedzot pensionēšanās vecumu, nodarbojusies ar lauksaimniecisko darbību un pirms pensionēšanās atbildusi šīs panta daļas 2.punktā noteiktajiem kritērijiem;
3. persona, kurai kā bijušajam zemes īpašniekam vai tā mantiniekam saskaņā ar likumu „Par zemes privatizāciju lauku apvidos” atjaunotas zemes īpašuma tiesības uz nekustamo īpašumu, kas pēc lietošanas mērķa ir lauksaimniecība zeme;
4. persona, kas nekustamo īpašumu, kas pēc lietošanas mērķa ir lauksaimniecība zeme, ir saņēmusi mantojumā no šī punkta „a”, „b”  vai „c” apakšpunktā minētajām personām;
5. persona nekustamo īpašumu, kas pēc lietošanas mērķa ir lauksaimniecība zeme, saņēmusi uz dāvinājuma līguma pamata no šī punkta „a”, „b” , „c” vai „d” apakšpunktā minētās fiziskās personas, kuru ar dāvinājuma saņēmēju saista laulība vai radniecība līdz trešajai pakāpei Civillikuma izpratnē.”;

papildināt pantu ar ceturto daļu šādā redakcijā:

„4. Ja atsavina nekustamo īpašumu, kuru veido lauksaimniecības zeme un mežs, šā panta trešo daļu ienākumam no šī nekustamā īpašuma atsavināšanas piemēro proporcionāli tai platības daļai, kura pēc lietošanas mērķa ir lauksaimniecības zeme.”.

1. Papildināt 11.8 pantu ar piekto un sesto daļu šādā redakcijā:

„5. Fiksētā ienākuma nodokļa maksātājs, kas taksācijas gada laikā paplašina savu saimniecisko darbību ar profesionālo pakalpojumu sniegšanu, no dienas, kad tas sāk sniegt profesionālos pakalpojumus, saimnieciskās darbības ienākumu nosaka saskaņā ar šā likuma 11. vai 11.1 pantu. Maksātājs var atkārtoti izvēlēties maksāt fiksēto ienākuma nodokli ne agrāk kā pēc pieciem gadiem.

6. Fiksētā ienākuma nodokļa maksātājs, kas taksācijas gada laikā nodarbina fizisko personu, no dienas, kad tas sāk nodarbināt darbinieku, saimnieciskās darbības ienākumu nosaka saskaņā ar šā likuma 11. vai 11.1 pantu. Maksātājs var atkārtoti izvēlēties maksāt fiksēto ienākuma nodokli ne agrāk kā pēc pieciem gadiem.”.

1. 11.9 pantā:

papildināt otro daļu ar 7.punktu šādā redakcijā:

„7) ieguldījumu zelts un citi dārgmetāli, darījumu objekti valūtas tirdzniecības biržā vai preču biržā.”;

papildināt vienpadsmitās daļas 4.punktu aiz vārdiem „apdrošināšanas atlīdzību” ar vārdiem „vai izmaksāto atpirkuma summu”;

papildināt vienpadsmito daļu ar 5.punktu šādā redakcijā:

„5) ienākums no finanšu instrumentu individuālas pārvaldīšanas saskaņā ar ieguldītāja pilnvarojumu (portfeļa pārvaldības pakalpojuma), kas veidojas kā pozitīva starpība starp visu to aktīvu vērtību, ko klients – rezidents - ir nodevis portfeļa pārvaldniekam ieguldījumu pārvaldes līguma darbības laikā, un visu to aktīvu vērtību, ko klients ir izņēmis no ieguldījumu portfeļa līguma darbības laikā vai izbeidzoties ieguldījumu pārvaldes līgumam, novērtējot aktīvus pēc to nodošanas un izņemšanas dienas tirgus cenām.”;

papildināt pantu ar trīspadsmito, četrpadsmito, piecpadsmito, sešpadsmito un septiņpadsmito daļu šādā redakcijā:

„13. Ja dzīvības apdrošināšanas līguma (ar līdzekļu uzkrāšanu) termiņa beigās apdrošināšanas atlīdzība (ieskaitot ienākumu no šī apdrošināšanas līguma) tiek izmaksāta pa daļām, šā panta vienpadsmitās daļas 4.punktā minētais ienākums nosakāms tad, kad veic pirmās apdrošināšanas atlīdzības daļas aprēķinu, samazinot par nomaksājamā nodokļa apmēru kopējo izmaksājamo apdrošināšanas atlīdzības summu.

14. Ja šī panta trīspadsmitajā daļā minētā dzīvības apdrošināšanas līguma (ar līdzekļu uzkrāšanu) apdrošināšanas atlīdzības (ieskaitot ienākumu no apdrošināšanas līguma) izmaksas laikā atlikusī apdrošināšanas atlīdzība palielinās par papildu peļņu, ar nodokli apliekamo ienākumu nosaka tad, kad veic nākamās apdrošināšanas atlīdzības daļas aprēķinu, samazinot atlikušo kopējo apdrošināšanas atlīdzības summu par nomaksājamā nodokļa apmēru.

15. Apliekamo ienākumu no apdrošināšanas atlīdzības, kas izmaksāta saskaņā ar dzīvības apdrošināšanas līgumu (ar līdzekļu uzkrāšanu), kuru apdrošinātā interesēs noslēdzis darba devējs (vai cits apdrošinājuma ņēmējs – juridiskā persona), pienākot apdrošināšanas līgumā paredzētajam beigu termiņam vai laužot līgumu pirms termiņa, sadala šādi:

1. ienākums no apdrošināšanas atlīdzības, kas atbilst darba devēja (vai cita apdrošinājuma ņēmēja – juridiskās personas) veiktajam apdrošināšanas prēmiju apmēram un
2. ienākums no apdrošināšanas atlīdzības, kas pārsniedz darba devēja (vai cita apdrošinājuma ņēmēja – juridiskās personas) samaksāto apdrošināšanas prēmiju apmēru.

16. Šā panta vienpadsmitās daļas 4.punktā minēto apliekamo ienākumu no noslēgtajiem dzīvības apdrošināšanas līgumiem (ar līdzekļu uzkrāšanu), ja apdrošināšanas līguma nosacījumi paredz daļēju uzkrājuma izmaksu apdrošināšanas līguma darbības laikā, nosaka kā pozitīvu starpību starp summu, kuru veido kārtējā daļēja uzkrājuma izmaksa un visas iepriekš, līguma darbības laikā, veiktās daļēja uzkrājuma izmaksas, un visu attiecīgā apdrošināšanas līguma laikā iemaksāto apdrošināšanas prēmiju summu. Iegūto rezultātu samazina par iepriekšējās daļēju uzkrājuma izmaksu reizēs aprēķināto apliekamo ienākumu no attiecīgā apdrošināšanas līguma.

17. Saskaņā ar dzīvības apdrošināšanas līgumu (ar līdzekļu uzkrāšanu) veikta daļēja uzkrājuma izmaksa šā likuma izpratnē ir uzkrājuma summas daļēja izmaksa, kas ir mazāka par atpirkuma summu, izbeidzot apdrošināšanas līgumu pirms termiņa, un apdrošināšanas līgums paliek spēkā.”.

1. 15.pantā:

papildināt pantu ar 3.2 daļu šādā redakcijā:

„3.2 Šā likuma 11.9 panta piecpadsmitās daļas 1.punktā minētajam ienākumam tiek piemērota algota darba ienākumam noteiktā nodokļa likme, kas noteikta ienākuma gūšanas gadā, bet šā likuma 11.9 panta piecpadsmitās daļas 2.punktā minētajam ienākumam - 10 procentu likme.”;

papildināt septīto daļu pēc vārdiem „minētajam ienākumam” ar vārdiem „kā arī 11.panta divpadsmitajā daļā minētajam ienākumam no īpašuma”.

1. Papildināt 16.1 pantu ar 3.3 un 3.4 daļu šādā redakcijā:

„3.3 Neatkarīgi no šā panta 3.1 daļas nosacījumiem, ja dzīvības apdrošināšanas līguma ar līdzekļu uzkrāšanu termiņa beigās apdrošināšanas atlīdzība (ieskaitot ienākumu no šī apdrošināšanas līguma) tiek izmaksāta pa daļām, par ienākuma gūšanas dienu uzskata dienu, kad veikta pirmās apdrošināšanas atlīdzības daļas izmaksa.

3.4 Ja šā panta 3.3 daļā minētā dzīvības apdrošināšanas līguma ar līdzekļu uzkrāšanu apdrošināšanas atlīdzības (ieskaitot ienākumu no apdrošināšanas līguma) izmaksas laikā atlikusī apdrošināšanas atlīdzība palielinās par papildu peļņu (papildu ienākumu no dzīvības apdrošināšanas līguma ar uzkrāšanu), par šī apliekamā ienākuma gūšanas dienu uzskata dienu, kad veikta nākamā apdrošināšanas atlīdzības daļas izmaksa.”.

1. Papildināt 17.panta 11.5 daļu ar vārdiem „bet apdrošināšanas sabiedrība – ja izmaksa tiek veikta ar kredītiestādes starpniecību naudas pārveduma veidā un aprēķināto nodokli apdrošināšanas sabiedrība norāda naudas pārveduma pamatojumā.”
2. Papildināt likumu ar 17.2 pantu šādā redakcijā:

„17.2 pants. Mikrouzņēmumu sniegtie darbaspēka nodrošināšanas pakalpojumi

1. Personāla nomai šā likuma izpratnē pielīdzina darbaspēka nodrošināšanas pakalpojumu saņemšanu, ja šos pakalpojumus sniedz mikrouzņēmumu nodokļa maksātājs.

2. Ar darbaspēka nodrošināšanas pakalpojumu sniegšanu šā panta izpratnē saprot tādas tiesiskās attiecības, kurās darba devējs slēdz darba līgumu ar darbinieku, nolūkā to norīkot uz laiku vai pastāvīgi veikt darbu citai personai, tā labā un vadībā. Ar darbaspēka nodrošināšanas pakalpojumu sniegšanu šī panta izpratnē saprot arī attiecības, kuru ietvaros pastāv kaut viens no šādiem nosacījumiem:

1) mikrouzņēmuma darbiniekus vai īpašniekus pakļauj tās personas noteiktajai darba kārtībai un rīkojumiem, kuras labā veic darbu;

2) persona, kuras labā veic darbu, nosaka personāla skaitu un kvalifikāciju;

3) atlīdzība mikrouzņēmumu nodokļa maksātājam tiek aprēķināta atkarībā no nostrādātā darba laika;

4) persona, kuras labā veic darbu, nodrošina personālu ar lielāko daļu pamatlīdzekļiem, darbarīkiem un materiāliem.

3. Piemērojot šo pantu, attiecībā uz apliekamā ienākuma noteikšanu no algota darba, piemērojama šā likuma 17.1 panta trešā un ceturtā daļa.”.

1. Izteikt 19.panta sestās daļas 5.punktu šādā redakcijā:

„5) ārvalstīs gūtā ienākuma apmēru, veidu un samaksāto nodokli;”.

1. 22.pantā:

izteikt trešo daļu šādā redakcijā:

„3. Ja maksātāja deklarētie ienākumi vai Valsts ieņēmumu dienesta rīcībā esošajos pārskatos (paziņojumos) uzrādītie maksātāja ienākumi neatbilst viņa izdevumiem taksācijas gadā, Valsts ieņēmumu dienests pieprasa šā panta 3.1 daļā noteiktajā termiņā iesniegt papildu deklarāciju (atbilstoši Ministru kabineta apstiprinātajai veidlapai) par ienākumiem, ieņēmumiem, naudas un citiem uzkrājumiem, īpašumiem un to vērtības maiņu (turpmāk — papildu deklarācija).”;

izslēgt 3.1 daļā vārdus „un taksācijas gada ienākumu deklarāciju” un „vai gada ienākumu deklarācijas”.

1. 24.pantā:

izteikt septīto daļu šādā redakcijā:

„Ar nodokli neapliek Latvijas rezidenta algota darba ienākumus, ja vienlaikus izpildīti šādi nosacījumi:

1. algota darba ienākumi gūti par darba pienākumu veikšanu citā Eiropas Savienības dalībvalstī vai Eiropas Ekonomikas zonas valstī, vai valstī ar kuru Latvijai ir noslēgta un stājusies spēkā konvencija par nodokļu dubultās uzlikšanas un nodokļu nemaksāšanas novēršanu;
2. gūtie algota darba ienākumi attiecīgajā ārvalstī ir pakļauti aplikšanai ar iedzīvotāju ienākuma nodokli vai tam analoģisku nodokli;
3. maksātājs nav personāls, kuru personāla iznomātājs iznomā personāla nomniekam – Latvijas rezidentam vai nerezidenta pastāvīgajai pārstāvniecībai Latvijā šā likuma 17.1 panta izpratnē.”;

papildināt pantu ar 7.1daļu šādā redakcijā:

„7. 1 Ja šā panta septītajā daļā minētā Latvijas rezidenta darba devējs ir Latvijas rezidents, tajā noteiktais atbrīvojums ir piemērojams, ja minētais darba devējs pirms darba uzsākšanas ārvalstī iesniedz Valsts ieņēmumu dienestam rakstveida apstiprinājumu par to, ka ārvalstī nodarbināto personu algotā darba ienākumi tiek aplikti ar ārvalsts ienākuma nodokli. Apstiprinājumā darba devējs sniedz informāciju par valsti, kurā tiek veikts algotais darbs, nodarbinātajiem darba ņēmējiem un nodarbinātības periodu.”.

1. Aizstāt 26.panta otrajā daļā vārdus „saistītā pamatparāda palielinājuma,” ar vārdu „saistītās”.
2. 28.pantā:

izteikt 12.punktu šādā redakcijā:

„12) iesniegt Valsts ieņēmumu dienestam deklarāciju un palielināt taksācijas gada ar nodokli apliekamo ienākumu par iepriekšējos taksācijas gados attaisnotajos izdevumos iekļautajiem apdrošināšanas prēmiju maksājumiem taksācijas gadā, kurā līdz šā likuma 8.panta piektās daļas 1.punktā noteikto piecu gadu darbības termiņa sasniegšanas:

1. tiek lauzts dzīvības apdrošināšanas līgums (ar līdzekļu uzkrāšanu), vai
2. tiek veikta daļēja uzkrājuma izmaksa saskaņā ar noslēgto dzīvības apdrošināšanas līgumu (ar līdzekļu uzkrāšanu).”;

papildināt pantu ar 13. un 14.punktu šādā redakcijā:

„13) piecu darba dienu laikā no dienas, kad ir uzsākta profesionālo pakalpojumu sniegšana, informēt Valsts ieņēmumu dienestu par to, ka fiksētā ienākuma nodokļa maksātājs ir paplašinājis savu saimniecisko darbību ar profesionālajiem pakalpojumiem, kā arī par to, vai saimnieciskās darbības ienākumu maksātājs noteiks saskaņā ar šā likuma 11. vai 11.1 pantu;

14) reģistrējot likumā „Par valsts sociālo apdrošināšanu” noteiktajā kārtībā un termiņā Valsts ieņēmumu dienestā darba ņēmēju, kurš ieguvis darba ņēmēja statusu, informēt Valsts ieņēmumu dienestu par to, vai, sākot ar dienu, kad fiksētā ienākuma nodokļa maksātājs noslēdzis darba līgumu, maksātājs saimnieciskās darbības ienākumu noteiks saskaņā ar šā likuma 11. vai 11.1 pantu.”.

1. 31.2 pantā:

izteikt 1.1 daļu šādā redakcijā:

„1.1 Ja fiziskā persona, arī ja nav iespējams identificēt konkrēto darba veicēju, uz līguma pamata vai bez līguma noslēgšanas gūst ienākumu, par kuru jāmaksā algas nodoklis, bet šis ienākums nav uzrādīts darba devēja grāmatvedības uzskaitē vai izmaksas faktu nav iespējams konstatēt, vai nav iespējams identificēt konkrēto darba veicēju, no darba devēja piedzen soda naudu trīskāršā nodokļa apmērā no summas, kas noteikta atbilstoši Valsts ieņēmumu dienesta rīcībā esošajai informācijai par personai aprēķināmo atlīdzību, ja tā ir lielāka par Ministru kabineta noteiktās minimālās mēneša darba algas apmēru, vai no Ministru kabineta noteiktā minimālās darba algas apmēra, ja aprēķināmā atlīdzība ir vienāda vai mazāka, vai ja tās lielumu nav iespējams noteikt.”;

papildināt pantu ar 1.2 daļu šādā redakcijā:

„1.2 Ja šā panta 1.1 daļā minētajā gadījumā nav iespējams noteikt periodu, kurā darba devējs ir nodarbinājis personu, uzskatāms, ka persona ir jau nodarbināta trīs mēnešus. Šādā gadījumā Valsts ieņēmumu dienests no darba devēja piedzen soda naudu par trijiem kalendāra mēnešiem šā panta 1.1 daļā noteiktajā apmērā, ieskaitot to kalendāra mēnesi, kurā pārkāpums ir atklāts, ja vien darba devējs vai darbinieks nevar pierādīt īsāku darba tiesisko attiecību pastāvēšanas ilgumu.”.

1. Pārejas noteikumos:

izteikt 52.punktu šādā redakcijā:

„52. No aplikšanas ar iedzīvotāju ienākuma nodokli atbrīvo atbilstoši Bezdarbnieku un darba meklētāju atbalsta likumam bezdarbnieka statusu

ieguvušas fiziskās personas 2010., 2011., 2012. un 2013.gadā gūtos ienākumus no Eiropas Sociālā fonda darbības programmas „Cilvēkresursi un nodarbinātība” vai valsts budžeta līdzekļiem par aktīvajiem nodarbinātības pasākumiem, kurus Nodarbinātības valsts aģentūra kvalificējusi par stipendijām vai atlīdzībām.”;

izslēgt 83.punktu;

papildināt pārejas noteikumus ar 84., 85., 86. un 87.punktu šādā redakcijā:

„84. Ja maksātājam līdz 2011.gada 31.decembim ir bijis noslēgts uzņēmuma līgums vai tas uzņēmuma līgumu noslēdz 2012.gada laikā un nodoklis saskaņā ar šā likuma 17.panta desmitās daļas 7.punktu tiek ieturēts ienākuma izmaksas vietā, maksātājam, piemērojot šā likuma 28.panta 6.punkta nosacījumus, attiecībā uz noslēgto uzņēmuma līgumu var nereģistrēt saimniecisko darbību līdz 2012.gada 31.decembrim.

85. Nosakot apliekamo ienākumu no tādiem spēkā esošiem dzīvības apdrošināšanas līgumiem (ar līdzekļu uzkrāšanu), kas noslēgti līdz 2009.gada 31.decembrim un paredz daļēju uzkrājuma izmaksu līguma darbības laikā, apliekamo ienākumu nosaka šādi:

1. veicot pirmo daļējo uzkrājuma izmaksu pēc 2009.gada 31.decembra, nosaka starpību starp daļējas uzkrājuma izmaksas apmēru un visu attiecīgā apdrošināšanas līguma laikā iemaksāto apdrošināšanas prēmiju summu. Ja iegūtā starpība ir negatīva, apliekamais ienākums neveidojas, un turpmākajās uzkrājuma izmaksu reizēs apliekamo ienākumu nosaka saskaņā ar šā punkta 2. apakšpunktu. Ja iegūtā starpība ir pozitīva, tā veido apliekamo ienākumu, un turpmākajās daļēju uzkrājuma izmaksu reizēs apliekamo ienākumu nosaka saskaņā ar šā punkta 3.apakšpunktu.;
2. veicot katru nākamo daļējo uzkrājuma izmaksu, nosaka starpību starp summu, ko veido kārtējās daļējās uzkrājuma izmaksas un visas iepriekš, pēc 2009.gada 31.decembra, veiktās daļējās uzkrājuma izmaksas, un visu attiecīgā apdrošināšanas līguma laikā iemaksāto apdrošināšanas prēmiju summu. Apliekamais ienākums rodas tajā daļējās uzkrājuma izmaksas reizē, kad šajā punktā minētā starpība ir pozitīva. Turpmākajās daļēju uzkrājuma izmaksu reizēs apliekamo ienākumu nosaka saskaņā ar šā punkta 3.apakšpunktu;
3. veicot katru nākamo daļējo uzkrājuma izmaksu, apliekamo ienākumu nosaka kā starpību starp summu, ko veido kārtējās daļējās uzkrājuma izmaksas un visas iepriekš, pēc 2009.gada 31.decembra, veiktās daļējās uzkrājuma izmaksas, un visu attiecīgā apdrošināšanas līguma laikā iemaksāto apdrošināšanas prēmiju summu, iegūto rezultātu samazinot par iepriekšējo daļējo uzkrājuma izmaksu reizēs noteikto apliekamo ienākumu summu.

86. Attiecībā uz zaudēto parādu summām debitoriem, kuriem maksātnespējas process ir pasludināts līdz 2010.gada 31.oktobrim, piemēro šā likuma 11.3 panta otrās un trešās daļas redakciju, kas bija spēkā līdz grozījumu šā likuma 11.3 panta otrajā un trešajā daļā un kas paredz papildināt šā likuma 11.3 pantu ar 2.1  un 2.2 daļu, spēkā stāšanās dienai.

87. Šā likuma 9.panta pirmās daļas 34.1punktu un 11.panta septiņpadsmitodaļu piemēro, sākot ar 2011.gada 1.janvāri.”.

Likums stājas spēkā 2012.gada 1.janvārī.

Finanšu ministrs A.Vilks

16.11.2011

Orehova, 67095494

## [Anda.Orehova@fm.gov.lv](mailto:Anda.Orehova@fm.gov.lv)